  Руслан Нуриахметов Майя Бывальцева Удмуртие Арктикаысь кезьыт омыр лыктэ, куазь шуак кезьыт кариськоз. Шутэтскон нуналъёсы лымыяны кутскоз. Со сярысь улосвыл Гидрометцентрлэн пресс-службаез ивортӥз. Кӧснуналэ, 26-тӥ южтолэзе, потон уе температура -8…-13 градусозь, уйпал ёросъёсын -18 градусозь лэзькоз. Нуназе 0…+5 градус луоз. Лымшор бере кӧня ке лымыяны кутскоз. Тӧл секундскын 9-14 метре пельтоз. Арнянуналэ, 27-тӥ южтолэзе, Уйпал Атлантикаысь циклон элькунэ лымыё но тӧло куазез ваёз. Уйин кня ке лымыялоз, нуназе кот лымы золгес усёз, интыосын зорен суро. Сюресъёс вылын лымылэсь вӧлдэт кылдоз. Тӧл секундскын 11-16 метрозь кужмояса пельтоз. Уйин но нуназе -2…+4 гралдус возиськоз. Вордӥськонэ, 28-тӥ южтолэзе, потон уе зор-кот озьы ик трос усёз, кот лымы лымыен воштӥськоз. Нуназе дырын-дыры кӧня ке лымыялоз. Тӧл ӧжыт лапкомоз, секундскын 8-13 метре пельтоз. Уйин но нуназе 0…-5 градус котырын возиськоз. Сюресъёс вылын йӧвалег. Нырысь-валысь чакланъёсъя, 29-тӥ южтолэзе лымыялоз, тӧл кужмоялоз. Температура эсэпъёслэсь 3-5 градуслы улӥынгес луоз. Тегъёс: куазь тулыс лымы Гидрометцентр Ижкар Удмуртия  